Hilda Múdra

Hilda Múdra, rodená Hildegard Klimpel (* 1. január 1926, Viedeň – † 22. november 2021, Bratislava) bola slovenská trénerka krasokorčuľovania rakúskeho pôvodu. V roku 1947 sa vydala za Jozefa Múdreho, odvtedy žila v Bratislave. Pätnásť rokov bol jej zverencom najúspešnejší slovenský krasokorčuliar, olympijský víťaz Ondrej Nepela. Viedla aj Miroslava Šošku, Jozefa Sabovčíka, Mariana Filca, Agnesu Búřilovú a iných.

Na jej počesť boli pomenované medzinárodné majstrovstvá špeciálnych olympiád v krasokorčuľovaní s názvom Pohár Hildy Múdrej. V roku 2000 prevzala od prezidenta Rudolfa Schustera cenu za Ondreja Nepelu pre najlepšieho slovenského športovca 20. storočia.

Ocenenia 
 Cena medzinárodného olympijského výboru za etiku
 Cena Pierra de Coubertina
 2021 – Rad Ľudovíta Štúra I. triedy za mimoriadne zásluhy v oblasti športu a za mimoriadne šírenie dobrého mena Slovenskej republiky v zahraničí

Referencie

Iné projekty

Externé odkazy 
 Hilda Múdra: Celý život je len zmes náhod, rozhovor

Rakúski krasokorčuliari
Rakúski krasokorčuliarski tréneri
Česko-slovenskí krasokorčuliarski tréneri
Slovenské trénerky
Slovenskí krasokorčuliarski tréneri
Slovenské osobnosti rakúskeho pôvodu
Nositelia ocenenia Zlaté kruhy SOV
Držitelia Radu Ľudovíta Štúra I. triedy
Osobnosti z Viedne